CELEX: E2011J0004
Language: bg
Date: 2011-07-26 00:00:00
Title: Решение на Съда от 26 юли 2011 година по дело E-4/11 — Arnulf Clauder (Директива 2004/38/ЕО — Събиране на семейството — Право на пребиваване на членове на семействата на граждани на държавите от ЕИП, които имат право на постоянно пребиваване — Условие за достатъчни ресурси)

24.11.2011   
            
            
               BG
            
            
               Официален вестник на Европейския съюз
            
            
               C 344/9
            
         РЕШЕНИЕ НА СЪДА
   от 26 юли 2011 година
   по дело E-4/11
   Arnulf Clauder
   (Директива 2004/38/ЕО — Събиране на семейството — Право на пребиваване на членове на семействата на граждани на държавите от ЕИП, които имат право на постоянно пребиваване — Условие за достатъчни ресурси)
   2011/C 344/06
   По дело E-4/11 Arnulf Clauder — ИСК до Съда в съответствие с член 34 от Споразумението между държавите от ЕАСТ за създаване на надзорен орган и съд от Verwaltungsgerichtshof des Fürstentums Liechtenstein (Административен съд на Княжество Лихтенщайн) относно тълкуването на член 16, параграф 1 във връзка с член 7, параграф 1 от Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите–членки, адаптирана към Споразумението за ЕИП с протокол 1 към него, на 26 юли 2011 г. Съдът, в състав Carl Baudenbacher, председател, Per Christiansen (съдия докладчик) и Benedikt Bogason (ad hoc), излезе с решение, чийто диспозитив гласи:
   Член 16, параграф 1 на Директива 2004/38/ЕО следва да се тълкува, че гражданин на държава от ЕИП, който има право на постоянно пребиваване, който е пенсионер и получава социални плащания в приемащата държава от ЕИП, може да предяви правото на събиране на семейството, дори когато членът на семейството също ще кандидатства за социални плащания.